***Pushing Tin*** er en amerikansk komedie- og dramafilm fra 1999, regissert av Mike Newell. Filmen handler om den eplekjekke flygelederen Nick Falzone (John Cusack), som krangler med kollegaen Russell Bell (Billy Bob Thornton) om «hvem som er mer mann». Angelina Jolie spiller Russells unge kone Mary, mens Cate Blanchett spiller Nicks kone Connie. Lydsporet til filmen ble komponert av Anne Dudley og Chris Seefried. *Pushing Tin* gikk i underskudd, og fikk blandet til negativ kritikk blant filmanmeldere. Blanchetts rolletolkning ble imidlertid utpekt blant flere som det beste ved filmen.

Handlingsreferat
----------------

Nick "The Zone" Falzone (spilt av John Cusack) og de andre ansatte ved en flyplass i New York er stolte av deres evne til å håndtere alt det intense stresset med å være fly-kontrollør for et av de travleste luftrommene over hele USA. De skryter til og med av 50 % frafall blant nye ansatte som ikke klarer å takle alt presset. En ny ansatt er den stille og selvsikre Russell Bell (spilt av Billy Bob Thornton) en veteran fra en flyplass i det vestlige USA. Russell viser seg raskt å være eksepsjonelt i stand til å håndtere den økte arbeidsmengden ved å bruke uortodokse og risikable metoder. Nick føler seg utfordret av den nye kontrollerens evne til å gjøre jobben bedre enn ham på nærmest hver eneste oppgave. Han advarer deres veileder om at Russell er en løs kanon.

I et supermarked møter han Russells fortvilte unge kone Mary (spilt av Angelina Jolie) som hulker over en dagligvare-kurv full av alkohol. Nick forsøker å trøste henne, og havner i Bell-hjemmet, hvor han og Mary er utro mot deres respektive ektefeller. Flere dager senere forteller Mary til Nick om at hun umiddelbart fortalte Russell om utroskapen deres, og at denne tilståelsen faktisk har gjort ekteskapet deres bedre. I mellomtiden ser Nicks kone, Connie (spilt av Cate Blanchett) ut til å bli mer og mer fascinert av Russell, og Nick blir stadig mer paranoid for at Russell kommer til å hevne seg ved å ha sex med Connie.

Nick reiser til sin svigerfars begravelse, sammen med en sørgende Connie. Når flyet nærmer seg New York igjen, forteller Connie til Nick at hun virkelig hadde sex med Russell. Nærmest samtidig gjør flyet en merkelig sving, og Nick antar at Russell trakasserer ham. Eller muligens har blitt sprø, og med vilje leder flyet de sitter på rett inn i en farlig storm. Kort tid senere blir en bombe-trussel ringt inn til flyplassen, og hele bygningen evakueres. Både Nick og Russell melder seg frivillig for å bli igjen og håndtere oppgaven med å lande alle flyene i luftrommet. Nick forlater bygningen når fristen nærmer seg. Men Russell blir værende, og blir hyllet som en helt for å gjøre en innsats til tross for trusselen - som senere viste seg å være et bløff.

Russell slutter brått ved jobben, og han og Mary flytter snart til Colorado. Connie velger å forlate Nick, og hans prestasjoner på jobben går etter hvert nedover. En dag blir Nick sendt hjem etter å ha vært ansvarlig for å nesten ha forårsaket to fly-kollisjoner. Nick bestemmer seg impulsivt for å reise helt til Colorado, i forsøk på å komme seg overens med Russell igjen.

Medvirkende
-----------

John Cusack.
* John Cusack som Nick «The Zone» Falzone
* Billy Bob Thornton som Russell Bell
* Cate Blanchett som Connie Falzone
* Angelina Jolie som Mary Bell
* Jake Weber som Barry Plotkin
* Kurt Fuller som Ed Clabes
* Vicki Lewis som Tina Leary
* Matt Ross som Ron Hewitt
* Jerry Grayson som Leo Morton
* Michael Willis som Pat Feeney
* Philip Akin som Paul
* Mike O'Malley som Pete
* Neil Crone som Tom
* Matt Gordon som Ken
* Joe Pingue som Mark
* Dwight McFee som en controller
* Michael Hyatt som Trudy
* John Carroll Lynch som Doctor Freeze
* Kiersten Warren som Karen

Referanser
----------

1. ↑  «Something's Got to Give» på *The New York Times*. Besøkt 12. desember 2015.
2. ↑  «Cate Blanchett - Biography». *The New York Times*. Besøkt 5. desember 2015.
3. ↑  Howe, Desson (23. april 1999). «'Pushing Tin': A Bumpy Ride». Washington Post. Besøkt 29. november 2015.

Eksterne lenker
---------------

* Offisielt nettsted Rediger på Wikidata
* (en) *Pushing Tin* på Internet Movie Database Rediger på Wikidata

* (no) *Pushing Tin* hos Filmfront Rediger på Wikidata

* (sv) *Pushing Tin* i Svensk Filmdatabas Rediger på Wikidata

* (da) *Pushing Tin* i Danmark Nationale Filminstitut Rediger på Wikidata

* (en) *Pushing Tin* på AllMovie Rediger på Wikidata

* (fr) *Pushing Tin* på Allociné Rediger på Wikidata

* (nl) *Pushing Tin* på MovieMeter Rediger på Wikidata

* (en) *Pushing Tin* på Turner Classic Movies Rediger på Wikidata

* (en) *Pushing Tin* på American Film Institute Rediger på Wikidata

* (en) *Pushing Tin* på Rotten Tomatoes Rediger på Wikidata